เรื่องร้องเรียน (ไม่ระบุ) วันที่ 2022-06-02 15:47:59 — แขวงทุ่งพญาไท เขตราชเทวี กรุงเทพมหานคร
ไม่แน่ใจว่าเป็นเรื่องที่ควรแจ้งที่นี่หรือเปล่าถ้าผิดที่ผิดทางต้องขออภัยด้วยค่ะ ตัวเองเป็นอาจารย์อยู่ที่คณะวิทยาศาสตร์ มหาวิทยาลัยมหิดล ได้มีโอกาสสอนนักศึกษาระดับปริญญาตรี ปริญญาโท ปริญญาเอก รวมถึงนักศึกษาแพทย์มากมายในสองปีที่ผ่านมา ในระยะ 2 ปีมานี้ สังเกตว่าเด็กไทยมีปัญหาเรื่อง critical thinking และเรื่องวางแผนชีวิตของตัวเองค่อนข้างมากถ้าเทียบกับเด็กต่างชาติ เห็นได้ชัดเจนมากจนน่าตกใจ 

เด็กไทยมักเน้นการท่องจำ ไม่เน้นการเข้าใจหรือการวิเคราะห์ ส่วนมากจะมุ่งเรียนเพื่อให้สอบผ่านๆไป มีการจัดระบบให้เพื่อนๆ ช่วยกันจำข้อสอบคนละข้อสองข้อแล้วจดไว้ เพื่อส่งต่อให้รุ่นน้องให้ไปท่องคำถาม/คำตอบกัน พอสอบเสร็จก็ลืม ซึ่งอันนี้น่าจะเป็นปัญหาที่ต้องแก้ตั้งแต่อายุน้อยๆ 

เมื่อไม่นานมานี้ได้มีโอกาสสัมภาษณ์ นศ เพื่อคัดเลือกเด็กเข้าเรียนระดับ ป.ตรี ส่วนมากเป็นคนไทยแต่มีบางส่วนเป็นชาวต่างชาติ เห็นได้ชัดเจนว่าคนที่เป็นต่างชาติและ/หรือไม่ได้โตหรือเรียนที่เมืองไทยมาก่อนหน้านี้ และ/หรือเป็นลูกครึ่งที่โตมากับพ่อ/แม่ต่างชาติปกติแล้วจะดูเป็นผู้ใหญ่กว่าเด็กไทยมาก มีการวางแผนว่าจบไปแล้วจะทำอะไร และรู้ว่าตัวเองสนใจจะศึกษาสาขาอะไรเป็นพิเศษ ในขณะที่เด็กไทยส่วนมากนั้นยังตอบไม่ได้ซะด้วยซ้ำว่าทำไมอยากมาเรียนที่นี่

อยากให้การศึกษาของเมืองไทยเน้นการคิดนอกกรอบ ส่งเสริมการเป็นตัวของตัวเอง การคิดสร้างสรรค์ การวางแผนชีวิตและอนาคตของตัวเองค่ะ ซึ่งก็ไม่ทราบเหมือนกันว่ามีวิธีแก้อย่างไร ส่วนนึงเพราะไม่เคยเรียนโรงเรียนไทยด้วย แล้วไปอยู่ต่างประเทศมาหลายปีก่อนกลับมาทำงานที่เมืองไทยเลยไม่รู้ว่าปัญหาอยู่ตรงไหนหรือจะแก้ได้หรือเปล่าซะด้วยซ้ำ แต่ขออนุญาตแจ้งเรื่องเพราะเป็นห่วงและเผื่อฟลุ๊คค่ะ ขอบคุณค่ะ 😂🙏🏻